Diari Oficial de la Generalitat Valenciana


Sumari del DOGV 2969, del 11-04-1997 (1997/6092)

Bases per a la provisió de dos llocs de treball de peó de serveis múltiples.
----------------------------------------------------------------------------

### Dades del document

Número de DOGV
:   2969

Data del DOGV
:   11-04-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/6092


Data del document
:   29-01-1997

Organisme emissor
:   Ajuntament de Betxí

Tipus de document
:   Anunci

Descriptors 

:   * Betxí
    * administració local
    * concurs administratiu

Ajuntament de Betxí. Bases per a la provisió de dos llocs de treball de peó de serveis múltiples.  
EDICTE [97/C6092]  
Bases per a la provisió en règim laboral de dos llocs de treball de peó de serveis múltiples  
1. Característiques de les places  
1.1 La present convocatòria té per objecte cobrir dos llocs de treball de peó de serveis múltiples, en règim laboral i amb caràcter indefinit.  
1.2 L'horari que hauran de realitzar els aspirants que obtinguen la plaça serà el legalment establit per aquest Ajuntament, ajustant-se a les necessitats del servei.  
2. Requisits dels aspirants  
Els qui desitgen prendre part en aquestes proves selectives hauran de reunir els següents requisits:  
a) Tenir la nacionalitat espanyola.  
b) Tenir complits 18 anys d'edat i no excedir d'aquella en que es puga accedir a la jubilació en el Règim General de la Seguretat Social.  
c) Estar en possessió del certificat d'escolaritat o equivalent, o complides les condicions per a obtenir el document acreditatiu de la referida titulació en la data que finalitze el termini de presentació de instàncies.  
d) No patir malaltia, ni estar afectat per una limitació física o psíquica incompatible amb la realització de les funcions, o que les impossibilite.  
e) No haver estat separat, mitjançant expedient disciplinari, del servei de cap administració pública, ni trobar-se inhabilitat per a la realització de les funcions públiques.  
3. Sol·licituds  
3.1 Participants.  
Els qui desitgen participar en les corresponents proves selectives hauran de sol·licitar-ho mitjançant el model general d'instància, dirigida a l'alcalde en la Secretaria d'aquest Ajuntament (Registre General), i hauran d'adjuntar el resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic es consignarà el número de gir.  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots els requisits exigits, referits sempre a la data d'expiració del termini assenyalat per a la presentació d'instàncies.  
3.2 Termini.  
El termini de presentació de sol·licituds serà de 20 dies naturals comptats a partir de l'endemà de la publicació de l'extracte de la convocatòria en el Butlletí Oficial de l'Estat.  
3.3 Lloc.  
Las sol·licituds es presentaran en el Registre General de l'Ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.4 Els drets d'examen.  
L'import dels drets d'examen i de formació de l'expedient per cadascuna de les proves selectives, es fixa en 1.500 pessetes, i sols podrà ser retornat quan el aspirant no siga admés a les proves, per falta de requisits per a participar-hi.  
4. Admissió d'aspirants  
Finalitzat el termini de presentació de les instàncies, l'Alcaldia-Presidència dictarà una resolució, en el termini màxim d'un mes, en què declararà aprovades les llistes d'aspirants admesos i exclosos, que es publicarà en el Butlletí Oficial de la Província i al tauler d'anuncis de l'Ajuntament, amb el nom i cognoms dels admesos i exclosos, i, si s'escau, la causa de la no-admissió, indicant lloc, data i hora de començament de les proves selectives, així com la composició nominal del tribunal. Contra aquesta resolució es podrà presentar una reclamació en el termini de 10 dies.  
5. Tribunal qualificador  
5.1 Composició.  
- President: l'alcalde o membre de la corporació en qui delegue.  
- Secretari: un funcionari d'aquest Ajuntament.  
- Vocals:  
a) Un representant de la Generalitat Valenciana.  
b) Dos funcionaris de carrera de l'Ajuntament de Betxí.  
c) Un representant sindical del personal laboral de l'Ajuntament de Betxí.  
La designació dels membres del tribunal inclourà la dels respectius suplents.  
5.2 Els vocals hauran de posseir titulació o especialització igual o superior a la exigida en aquesta convocatòria.  
5.3 Per a les proves específiques, el tribunal podrà disposar la incorporació als seus treballs d'assessors especialistes, d'acord amb el que es preveu en la legislació vigent.  
5.4 Abstenció i recusació.  
Quan concórreguen en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir i notificaran aquesta circumstància a l'Alcaldia-Presidència; així mateix, els aspirants podran recusar-los en la forma establida en l'article 29 de l'esmentada llei.  
5.5 Constitució i actuació  
Els tribunals no podran constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix estan facultats per a resoldre les qüestions que pogueren suscitar-se durant la realització de les proves, per a adoptar els acords necessaris que garantisquen el degut ordre en les proves en tot allò no previst en aquestes bases, i per a l'adequada interpretació de les bases específiques d'aquesta convocatòria.  
Tots els membres del tribunal tindran veu i vot, excepte el secretari que no tindrà vot. En cada sessió del tribunal podran participar els membres titulars presents en el moment de la seua constitució i si estan absents, els suplents, sense que puguen substituir-se entre ells en la mateixa sessió.  
Si constituït el tribunal i iniciada la sessió se n'absenta el president, aquest designarà, d'entre els vocals concurrents, aquell que el substituirà durant la seua absència.   
De cada sessió, el secretari n'estendrà una acta, on es faran constar les qualificacions dels exercicis, i també les incidències i les votacions que es produïsquen.  
Les actes numerades i rubricades constituiran l'expedient que es reflectirà en el procés selectiu portat a terme.  
Si els membres del tribunal cessen, una vegada iniciades les proves de l'oposició, en els càrrecs en virtut dels quals van ser designats, continuaran exercint les funcions corresponents en els tribunals fins que finalitze totalment el procés selectiu.  
Si per qualsevol motiu els membres del tribunal, el secretari o el seu suplent, no poden continuar essent membres, amb independència de la responsabilitat en què puguen incórrer, impedint la continuació reglamentària del procediment selectiu per falta de titulars o suplents necessaris, es consideraran vàlides les actuacions anteriors i previs els tràmits reglamentaris corresponents, es designaran els substituts dels que han cessat, i posteriorment, es realitzaran les actuacions que falten fins l'acabament de l'esmentat procés selectiu.  
5.6 Indemnitzacions per raó del servei.  
Els membres del tribunal percebran les indemnitzacions que per raó del servei tinguen establides en el Reial Decret 236/88, de 4 de març (BOE número 68, de 19 de març de 1993, BOE número 73, de 26 de març de 1993), o en la disposició aplicable en el moment de realització de les proves selectives.  
6. Començament i desenvolupament de les proves selectives  
El primer exercici començarà en les dates que s'anunciaran en la resolució per la qual s'aprova la llista d'aspirants, i l'ordre d'actuació dels opositors, s'iniciarà pel primer d'ells el cognom del qual comence per la lletra Ñ i continuarà per ordre alfabètic.  
El començament de la resta dels exercicis s'anunciarà únicament al tauler d'anuncis de l'Ajuntament, amb una antelació mínima de 12 hores si es tracta del mateix exercici, i de 24 si es tracta d'un de nou.  
Entre l'acabament d'un exercici i el començament del següent haurà de transcórrer un termini mínim de 72 hores i màxim de 45 dies naturals. Es podran reduir els terminis anteriorment indicats si ho proposa el tribunal i ho accepten tots els aspirants unànimement. La qual cosa es farà constar en l'expedient.  
Els aspirants seran convocats en crida única. La no-presentació a qualsevol dels exercicis en el moment de ser cridat, comporta automàticament que decaiga en els seus drets a participar en aquest exercici i en els successius, i en conseqüència, quedarà exclòs del procés selectiu. Tot i això, en els supòsits de cas fortuït o força major que hagueren impedit la presentació dels aspirants en el moment previst, sempre que aquest siga degudament justificat i així ho aprecie el tribunal, es podran examinar discrecionalment els aspirants que no comparegueren quan van ser cridats, sempre que s'haja finalitzat la prova corresponent, ni s'entorpisca el desenvolupament de la convocatòria, amb perjudici per a l'interès general o de tercers.  
El tribunal, llevat raons que justifiquen el contrari, adoptarà les mesures oportunes per a garantir que els exercicis siguen corregits sense conéixer la identitat de l'aspirant, en la fase d'oposició.  
7. Proves selectives i qualificació  
7.1 La fase de oposició constarà dels següents exercicis, de caràcter obligatori i eliminatori:  
- Primer.  
Pràctic. Consistirà en una prova elegida pel tribunal, sobre el treball a realitzar, apropiada al càrrec a desenvolupar, en un període màxim de 90 minuts.  
- Segon.  
Escrit. Consistirà en dos exercicis, en primer lloc, un dictat i una operació aritmètica a realitzar en un temps màxim de 30 minuts i, en segon lloc, a desenrotllar per escrit, un tema tret a la sort, de l'annex que s'inclou en aquestes bases, en un temps màxim d'una hora.  
L'aspirant que no obtinga cinc punts com a mínim, en cadascun dels exercicis obligatoris, serà eliminat; a l'efecte, cada membre del tribunal qualificarà amb puntuació de 0 a 10 punts en cadascuna de les proves. La puntuació obtinguda serà la mitjana aritmètica de les puntuacions atorgades pels membres del tribunal.  
La puntuació total de cada aspirant serà la suma dels punts obtinguts en tots els exercicis.  
7.2 La fase de concurs no tindrà caràcter eliminatori i es puntuarà de la següent forma:  
a) Per estar en possessió de titulacions de Formació Professional de les especialitats relacionades directament amb les funcions a desenrotllar: FP1, 1,50 punts per cadascuna; FP2, 3,00 punts per cadascuna. (No acumulables).  
b) Per serveis prestats en llocs de treball amb funcions idèntiques o similars a les del lloc que es pretén cobrir, amb independència del règim administratiu, 0,10 punts per mes, fins a un màxim de 3,00 punts.  
c) Per cursos de perfeccionament relacionats amb la funció a desenvolupar homologats per l'INEM o altre organisme públic:  
- Fins a 20 hores: 0,25 punts.  
- De 21 a 50 hores: 0,50 punts.  
- De 51 a 100 hores: 1,00 punt.  
- De 101 a 150 hores: 1,50 punts.  
- De 151 a 200 hores: 2,00 punts.  
La puntuació total d'aquest apartat serà com a màxim de 2,50 punts.  
d) Coneixement del valencià: es valorarà fins a un màxim de 3 punts, sempre que s'acredite estar en possessió del corresponent certificat o homologació expedits per la Junta Qualificadora de Coneixements del Valencià, d'acord amb la següent escala:  
- Coneixement oral: 0,50 punts.  
- Coneixements de grau elemental: 1,00 punt.  
- Coneixements de grau mitjà: 1,50 punts.  
La puntuació final serà la que resulte de sumar a la fase de concurs les de la fase d'oposició.  
8. Publicació de les qualificacions  
Finalitzada la qualificació, en el mateix dia en què s'adopten els acords corresponents seran exposats al tauler d'anuncis i en la resta de llocs que assenyalen les lleis, les qualificacions de cada exercici de l'oposició.  
D'acord amb aquesta llista s'elevarà a l'òrgan competent, a més de l'acta de cada sessió, la proposta de nomenament dels aspirants aprovats, sense que en cap cas el seu nombre puga ser superior al de les places convocades.  
9. Presentació de documents  
En el termini de 20 dies naturals a comptar des de l'endemà de la publicació de la llista dels aspirants proposats pel tribunal al tauler d'anuncis de l'Ajuntament, aquests hauran d'acreditar reunir les condicions exigides en les presents bases.  
La falta de presentació de la documentació dintre del termini establit, excepte els casos de força major o quan de la presentació dels documents es desprenga el no-compliment dels requisits de la convocatòria o supòsits de falsedat de l'aspirant, comportarà la no-validesa de les actuacions de l'aspirant. En aquest sentit, comportarà la nul·litat dels actes del tribunal en relació amb l'aspirant, i la impossibilitat d'efectuar la seua contractació, sense perjudici d'altres responsabilitats en que haja pogut incórrer.  
10. Contractació  
Presentada la documentació pels interessats, i sent aquesta conforme, l'òrgan municipal competent autoritzarà la contractació, ho comunicarà als interessats i tramitarà la seua alta en el Règim General de la Seguretat Social.  
11. Impugnació i revocació de la convocatòria  
Contra aquestes bases que exhaureixen la via administrativa es podrà interposar un recurs contenciós administratiu, de conformitat amb l'article 37 de la Llei Reguladora de la Jurisdicció Contenciosa Administrativa durant el termini de dos mesos a comptar des de l'endemà de la seua darrera publicació.  
ANNEX  
Tema 1. La Constitució Espanyola de 1978. Principis generals. Drets i deures fonamentals dels espanyols.  
Tema 2. El municipi. El terme municipal. La població. L'empadronament. Organització municipal. Òrgans i competències.  
Tema 3. Materials i eines que han d'emprar-se en els treballs de manobres, jardineria, fontaneria, fusteria, manyà, mecànica i pintura.  
Tema 4. Drets i deures dels empleats de l'administració local. Dret de sindicació. Seguretat Social i infraccions del treballador i les seues corresponents sancions en el règim laboral.  
Tema 5. Els béns de les entitats locals. Especial referència a les possibles actuacions dels operaris de brigades en els edificis, dependències i béns l'Ajuntament de Betxí.  
Tema 6. Centres oficials dependents de l'Ajuntament de Betxí i la seua ubicació. Coneixement del nucli urbà i del terme municipal.  
Betxí, 29 de gener 1997.- L'alcalde: Luciano G. Monzonís Rey.